Kaunti ya Kajiado isikize kilio cha wakazi na kuwapa maji

Kaunti ya Kajiado isikize kilio cha wakazi na kuwapa maji 
SERIKALI ya kaunti ya Kajiado inafaa isikize kilio cha wakazi na kuwachimbia mabwawa ya maji safi ili waweze kupata bidhaa hiyo muhimu. 
Mara nyingi wakazi hawa wamekuwa wakitumia maji yenye chumvi ambayo si mazuri na ni vyema utawala wa Gavana Joseph Ole Lenku usikie kilio chao ili kuwahudumia jinsi alivyoahidi akiingia mamlakani 2017. 
Wafanyabiashara nao hawajasalia nyuma, kutokana na mahangaiko wanayoyapitia kwa kukosa maji safi ya matumizi nyumbani. Shule nyingi na taasisi za masomo kwenye kaunti hiyo pia hazina maji safi ya kunywa, zikitegemea maji ya visima ambayo yana chumvi.